
[bookmark: _Hlk40089730][bookmark: _Hlk66686942]Pirkimo sąlygų 2 priedas
NUOTOLINĖS SVEIKATOS STEBĖSENOS SISTEMOS LICENCIJOS IR ŠIAI SISTEMAI REIKALINGOS ĮRANGOS PIRKIMO TECHNINĖ SPECIFIKACIJA
1. Pirkimo objektas: Nuotolinės sveikatos stebėsenos sistema (toliau Sistema) apima: 
1.1. Licenciją naudotis internetine programa kompiuteriuose (sveikatos priežiūros specialistams, neribotam vartotojų skaičiui) ir mobiliąja programėle (pacientams) – 36 mėnesių laikotarpį;
1.2. Šiai sistemai reikalinga įrangą (toliau Įrangą):
33 vnt. medicininių kraujospūdžio matuoklių;
33 vnt. išmaniųjų apyrankių (fizinio pajėgumo matuoklių);
33 vnt. pulsoksimetrų;
150 vnt. gliukomačių su juostelėmis.
2. Pirkimo objektas į pirkimo dalis neskaidomas, nes įsigyjama integruota nuotolinės sveikatos stebėsenos sistema (toliau Sistema) – yra nedalomas, technologiškai vientisas objektas, apimantis programinę įrangą (licencijas), duomenis generuojančią Įrangą bei jų tarpusavio sąveikai būtinus funkcinius komponentus. Sistemos architektūra sukurta taip, kad visos jos dalys – mobilioji programėlė, internetinė programa, tiekėjo programinė įranga ir su ja suderinama Įranga – veiktų kaip vieninga ekosistema, kuriai būtinas techninis ir funkcinis suderinamumas. 
Pirkimo skaidymas į dalis būtų nepagrįstas, nes pažeistų sprendinio integralumą, sukeltų techninės integracijos rizikas ir neleistų užtikrinti tinkamos atsakomybės už visos sistemos saugumą, veikimą bei priežiūrą. Įranga, naudojama duomenų surinkimui, yra suderinama tik su konkrečia programine įranga, kuri palaiko specifinius duomenų perdavimo, šifravimo ir saugojimo protokolus. Tiek pacientų sąsaja (mobilioji programėlė), tiek gydytojų darbo aplinka (kompiuterinė versija) yra tarpusavyje susieti komponentai, kurie turi būti centralizuotai administruojami ir veikti be trikdžių. Pirkimo suskaidymas sudarytų prielaidas atsirasti techniniams nesuderinamumams tarp sistemos komponentų, apsunkintų atsakomybės paskirstymą tarp skirtingų tiekėjų bei reikšmingai padidintų pacientų duomenų saugumo ir sistemos veikimo patikimumo rizikas.
3. Sistema skirta pacientų stebėjimui nuotoliniu būdu – Įranga perduoda duomenis į duomenų bazę (serverį) Bluetooth ryšiu arba duomenų siųstuvu, turinčiu Bluetooth ryšį, mobiliosios programėlės pagalba. Sveikatos priežiūros specialistai kompiuteriuose per internetinę programą gali stebėti pacientų sveikatos rodiklius realiu laiku ir palaikyti ryšį su pacientu.
4. Internetinė programa ir mobilioji programėlė Pirkėjui nuosavybėn neperduodama.
5. Įranga įsigyjama ir tampa Pirkėjo nuosavybe.
6. Pirkimo objekto apimtys:
6.1  lentelė. Licencijos ir įranga
	Eil. Nr.
	Prekės pavadinimas
	Matas
	Kiekis

	6.1.1.
	Nuotolinės sveikatos stebėsenos sistemos
licencija
	Vnt.
	33  vienu metu veikiančių pacientų paskyros, su galimybe prisijungti neribotam sveikatos priežiūros specialistų skaičiui 

	6.1.2.
	Medicininiai kraujospūdžio matuokliai 
	Vnt.
	33

	6.1.3.
	Išmaniosios apyrankės (fizinio pajėgumo matuokliai) 
	Vnt.
	33

	6.1.4.
	Pulsoksimetrai
	Vnt.
	33

	6.1.5. 
	Gliukomačiai su juostelėmis* 
	Vnt. 
	150


*Juostelių kiekis turi būti paskaičiuotas vienam gliukomačiui 31 dienai po vieną juostelę per dieną.
7. Reikalavimai pirkimo objektui

7.1 lentelė. REIKALAVIMAI ĮRANGAI
	Eil. Nr.
	Reikalavimai 

	7.1.1.
	Medicininiai kraujospūdžio matuokliai su Bluetooth ryšiu, turi turėti įdiegtą integracinę sąsają naudojantis įrangos kūrimo rinkiniu automatiniam duomenų gavimui. Duomenys po kiekvieno matavimo automatiškai turi būti perduodami į sistemą ir iš karto atvaizduojami prie paciento duomenų. 

	7.1.2.
	Išmaniosios apyrankės (fizinio pajėgumo matuokliai) su Bluetooth ryšiu, turi turėti įdiegtą integracinę sąsają naudojantis įrangos kūrimo rinkiniu arba programinės įrangos sąsaja, matuojantys širdies ritmą, fizinio aktyvumo ir miego duomenis. 
Duomenys automatizuotai turi būti gaunami iš išmaniosios apyrankės ne rečiau kaip valandos intervalu. 

	7.1.3.
	Pulsoksimetrai su Bluetooth ryšiu, turi turėti įdiegtą integracinę sąsają naudojantis įrangos kūrimo rinkiniu  arba programinės įrangos kūrimo sąsaja automatiniam duomenų gavimui. Duomenys po kiekvieno matavimo automatiškai turi būti perduodami į sistemą ir iš karto atvaizduojami prie paciento duomenų.

	7.1.4.
	Gliukomačiai su Bluetooth ryšiu, turi turėti įdiegtą integracinę sąsają naudojantis įrangos kūrimo rinkiniu  arba programinės įrangos kūrimo sąsaja automatiniam duomenų gavimui. Duomenys po kiekvieno matavimo automatiškai turi būti perduodami į sistemą ir iš karto atvaizduojami prie paciento duomenų.



7.2 lentelė. REIKALAVIMAI PACIENTŲ NUOTOLINĖS STEBĖSENOS SISTEMOS PROCESAMS
	[bookmark: _qsh70q]Eil. Nr.
	Proceso pavadinimas
	Reikalavimai

	7.2.1.
	Paciento registravimas
	Sveikatos priežiūros darbuotojas turi galimybę registruoti pacientą sistemoje ir priskirti sveikatos priežiūros specialistą (pvz. atvejo vadybininką, šeimos gydytoją, kt.). Automatiškai sukuriama paciento sveikatos kortelė bei profilis mobiliajai programėlei. Sistema automatiškai išsiunčia prisijungimo duomenis prie mobilios programėlės pacientui el. paštu. Registracijos metu galima įvesti paciento asmeninius duomenis, gydymo įstaigos ar padalinio informaciją.

	7.2.2.
	Paciento sveikatos kortelė
	Užregistravus pacientą sistemoje, sveikatos priežiūros specialistas gali įvesti paciento ištyrimo ir sveikatos būklės vertinimo duomenis į kortelę: diagnozes, sveikatos rodiklius. Taip pat galima suvesti ir peržiūrėti paskirtus vaistus ir sveikatos įrašus: diagnozes, kraujo ir gyvybinius rodiklius (įvestus sveikatos priežiūros specialisto, paciento ar gautus iš nešiojamos Įrangos). Sistemoje galima stebėti paciento fizinio aktyvumo duomenis.

	7.2.3.
	Komunikavimas su pacientu
	Sveikatos priežiūros specialistas turi galimybę bendrauti su pacientu per žinučių sistemą, konsultuoti gydymo klausimais, teikti nurodymus, rekomendacijas. Sveikatos priežiūros specialistas gali siųsti pacientams ar jų grupėms į mobiliąją programėlę su gydymu susijusią informaciją: paskaitas, instrukcijas, medicininę medžiagą. Taip pat pranešimus su per sistemą prisegamais failais.

	7.2.4.
	Individualizuoto sveikatos priežiūros plano sukūrimas
	Sveikatos priežiūros specialistas platformoje parengia pacientui individualų  stebėsenos planą, kuriame gali paskirti matavimus, fizinės veiklos tikslus, vaistų vartojimą.

	7.2.5.
	Paciento stebėsena
	Sveikatos priežiūros specialistas platformoje nuotoliniu būdu gali stebėti paciento vaistų vartojimo įpročius, fizinį aktyvumą, sveikatos rodiklius (pvz., pulsą, kraujo spaudimą, svorį, EKG, liemens apimtį,  suleidžiamo insulino kiekį, gliukozės lygį), analizuojant duomenų, gautų iš išmanios Įrangos, matavimus. Sistema automatiškai stebi paciento veiklą ir sveikatos rodiklius, siunčia įspėjamuosius pranešimus  apie kritinius pokyčius ar nevykdomas užduotis į informacijos suvestinę  ir formuoja užduotis sveikatos priežiūros specialistui. Pacientui siunčiami priminimai įvesti rodiklius, pažymėti vaistus ar atlikti numatytas veiklas. Taip galima stebėti fizinės savijautos klausimynų rezultatus bei koreguoti fizinės veiklos tikslus pagal stebimo paciento vertinimo skales.

	7.2.6.
	Ataskaitos
	Sistema automatiškai generuoja ir siunčia į paciento el. paštą savaitines ataskaitas su sveikatos rodiklių dinamika, įskaitant matavimus, kritines reikšmes ir fizinę veiklą. Siuntimo intervalus ir ataskaitas gali koreguoti sveikatos priežiūros specialistas. Ataskaitos gali būti siunčiamos kas savaitę ar kas mėnesį.


7.3 [bookmark: _Toc77678393]lentelė. REIKALAVIMAI PACIENTŲ NUOTOLINĖS STEBĖSENOS SISTEMOS FUNKCINEI ARCHITEKTŪRAI
	Eil. Nr.
	Modulio pavadinimas
	Reikalavimai

	7.3.1.
	Mobili programėlė

	7.3.1.1.
	Mobili programėlė pacientui
	Mobili programėlė skirta paciento duomenų įvedimui, užduočių ir rekomendacijų valdymui gydymo metu. Joje pacientas gali:
1. Rankiniu būdu įvesti ir stebėti sveikatos rodiklius (įskaitant Įrangos duomenis);
2. peržiūrėti ir vykdyti sveikatos priežiūros plano užduotis (matavimus, fizinę veiklą);
3. bendrauti su sveikatos priežiūros specialistu;
4. pildyti vaistų vartojimo dienoraščius;
5. valdyti paciento paskyros duomenis.

	7.3.2.
	Internetinė programa

	7.3.2.1.
	Pacientų  registravimo modulis
	Sistema turi užtikrinti šias funkcijas:
1. vartotojo autentifikavimą prisijungiant prie internetinės programos;
2. naujų pacientų registraciją ir prisijungimo duomenų siuntimą į mobiliąją programėlę;
3. pacientų sąrašų peržiūrą ir paiešką;
4. paciento registracijos metu kontaktinės informacijos (paciento vardą ir pavardę, sveikatos priežiūros įstaigą, padalinį, prižiūrintį gydytoją, el. pašto adreso, telefono numerio, kt.) ir kitų duomenų įvedimą;
5. paciento paskyros ir nešiojamos Įrangos paskyrų duomenų peržiūrą ir valdymą;
6. priminimų kūrimas;
7. sveikatos priežiūros tikslų kūrimas;
8. prisijungimų koregavimas;
9. naudojamos Įrangos pridėjimas arba pašalinimas iš sistemos.

	7.3.2.2.
	Paciento sveikatos kortelės modulis
	Modulis paciento medicininei informacijai valdyti:
1. sveikatos kortelės duomenys: peržiūra, įvedimas, filtravimas, koregavimas;
2. sveikatos rodikliai: stebėsena (pulsas, kraujo spaudimas, fizinis aktyvumas, miegas, EKG, gliukozė, insulinas, kt.), įvedimas, individualus sveikatos normų ir pasiekimų nustatymas kiekvienam pacientui ir pagal tai formuojami įspėjamieji pranešimai, diagnozės ir dokumentai: diagnozių, su sveikata susijusių failų ir dokumentų valdymas;
3. fizinis aktyvumas: fizinio aktyvumo pasiektų tikslų peržiūra;
4. vaistai: vaistų vartojimo istorijos peržiūra, naujų vaistų paskyrimas;

	7.3.2.3.
	Sveikatos priežiūros specialistų modulis
	Posistemis sveikatos priežiūros specialistų informacijai ir darbui valdyti:
1. užduotys: peržiūra ir valdymas;
2. pacientai: priskirtų pacientų ir jų informacijos peržiūra;
3. sveikatos priežiūros specialistai: sąrašų peržiūra, paieška, naujų sveikatos priežiūros specialistų pridėjimas, informacijos valdymas (pvz. kontaktinė informacija, sveikatos priežiūros specialisto duomenys).

	7.3.2.4.
	Konsultacijų modulis
	Modulis nuotolinių konsultacijų informacijai valdyti:
1. konsultacijų išrašai: įvedimas, peržiūra, valdymas, matomumo nustatymai pacientui;
2. pacientui skirtos rekomendacijos ir nurodymai: įvedimas, siuntimas į mobiliąją programėlę;
3. gydymas: vaistų skyrimas.

	7.3.2.5
	Pacientų stebėsenos modulis
	Pacientų stebėsenos modulis:
1. sveikatos būklės vertinimas: sveikatos rodiklių, fizinės veiklos, fizinės savijautos rodiklių  analizė;
2. duomenų šaltiniai: nešiojamos Įrangos ir paciento mobiliojoje programėlėje įvestų duomenų naudojimas vertinimui;
3. įspėjimai: pranešimų siuntimas sveikatos priežiūros specialistui apie staigius paciento sveikatos pokyčius ir nukrypimus nuo normos.

	7.3.2.6
	Individualizuoto stebėsenos plano modulis
	Modulis individualizuotiems sveikatos priežiūros planams:
1. plano sudarymas: laikotarpio nustatymas, sveikatos rodiklių matavimų ir užduočių (pvz. fizinė veikla, judėjimo tikslai) paskyrimas;
2. plano koregavimas: pratęsimas, nutraukimas, būsenų valdymas;
3. plano uždarymas: sveikatos priežiūros specialistas uždaro planą priežastį pasirenkant iš sąrašo ar įvedant ranka.

	7.3.2.7.
	Komunikavimo modulis
	Modulis paciento ir sveikatos priežiūros specialisto komunikacijai:
1. pacientas gali gauti iš sveikatos priežiūros specialistų nurodymus, pranešimus ir rekomendacijas;
2. bendravimas vyksta per žinučių sistemą  per mobiliąją programėlę, elektroninį paštą ir platformą.

	7.3.2.8.
	Vartotojų paskyrų ir parametrų modulis
	Modulis vartotojų paskyrų valdymui:
1. sveikatos priežiūros specialistų ir pacientų paskyrų kūrimas bei valdymas;
2. pacientų nešiojamos Įrangos prijungimas ir valdymas;
3. sveikatos priežiūros specialistų priskyrimas pacientams.

	7.3.3.
	Duomenų perdavimo modulis

	7.3.3.1.
	Duomenų perdavimo modulis 
	1. automatizuotas duomenų perdavimas iš Įrangos į sistemą vykdomas saugiais, šifruotais kanalais, naudojant TLS 1.3, HTTPS protokolus.
2. Medicininiai kraujospūdžio matuokliai - automatinis duomenų perdavimas po kiekvieno matavimo naudojantis SDK integracija;
3. Išmaniosios apyrankės (fizinio pajėgumo matuokliai), matuojančios širdies ritmo, aktyvumo ir miego duomenis - duomenų gavimas ne rečiau kaip kas valandą naudojantis įrangos kūrimo rinkiniu arba programinės įrangos sąsaja integracija;
4. Pulsoksimetrai, skirti nuotoliniam širdies ritmo, aktyvumo ir pulso duomenų gavimui turintys SDK integraciją;
5. Gliukomačiai, skirti nuotoliniam cukraus kiekio kraujyje duomenų gavimui turintys SDK integraciją;


7.4 [bookmark: _Toc77678394]lentelė. INTEGRUOTOS PACIENTŲ NUOTOLINĖS STEBĖSENOS SISTEMOS PALAIKYMO REIKALAVIMAI 
	Eil. Nr.
	Reikalavimai

	7.4.1.
	Tiekėjas privalo suteikti šias paslaugas: 
1. Internetinės programos talpinimas tiekėjo serveryje ir veikimo užtikrinimas;
2. Priežiūra, atnaujinimai ir klaidų taisymas.
3. Tiekėjas privalo organizuoti mokymus sveikatos priežiūros specialistams, apimančius sistemos naudojimą, funkcionalumus ir geriausias praktikas.
4. Tiekėjas privalo parengti mokymų medžiagą, įskaitant vadovus, vaizdo įrašus ir interaktyvias sesijas.
5. Tiekėjas privalo teikti pagalbos liniją ar konsultacijas, kur sveikatos priežiūros specialistai galėtų kreiptis dėl iškilusių klausimų ar problemų.
6. Tiekėjas privalo teikti mokymus ir atnaujinimus, ypač po sistemos atnaujinimų ar naujų funkcijų įdiegimo.
7. Reakcijos į Vartotojo pranešimą apie gedimą laikas iki 4 darbo valandų.

	7.4.2.
	Planiniai sistemos atnaujinimai:
1. Planiniai Sistemos priežiūros ar atnaujinimo darbai gali būti atliekami tik Pirkėjo nedarbo metu (t. y. šeštadieniais, sekmadieniais arba po 19:00 valandos darbo dienomis).
2. Planuojant atlikti sistemos atnaujinimo darbus, ne vėliau kaip dvi darbo dienos iki planuojamo sistemos atnaujinimo Pirkėjui turi būti išsiunčiamas pranešimas apie atliekamus darbus nurodytais įstaigos kontaktais. 

	7.4.3.
	Reikalavimai sistemos palaikymui:
1. Tiekėjas licencijos galiojimo laikotarpiu turi užtikrinti įdiegtos programinės įrangos (internetinės programos, mobiliosios programėlės, duomenų bazių ir kt.) palaikymą;
2. Sistemos palaikymo paslaugoms taikomas SLA (paslaugų lygio susitarimas) turi užtikrinti ne mažesnį kaip 95% prieinamumą;
3. Programinės įrangos ar jos dalies (posistemio) visišku neveikimu laikoma situacija, kai Pirkėjo naudotojai dėl iš Tiekėjo įsigytos programinės įrangos trūkumų visiškai nebegali naudotis Sistemos ar jos dalimi (posistemiu);
4. Tiekėjas Sistemos ar jos dalies (posistemio) visiško neveikimo atveju, turi užtikrinti veikimo atstatymą per ne ilgesnį nei 48 valandų laikotarpį. Jei sutrikimo per nurodytą laiką pašalinti negalima, kartu su Pirkėju suderinamas susitarimas dėl sutrikimo pašalinimo laiko. Kritinis sutrikimas – funkcijos neveikimas be galimybės reikiamą funkciją įvykdyti alternatyviai; 
5. Programinės įrangos veikimo sutrikimu laikoma situacija, kai Pirkėjo naudotojai dėl iš Tiekėjo įsigytos programinės įrangos funkcionalumo trūkumų negali atlikti numatytų Sistemos funkcijų ar funkcijos veikia nekorektiškai; 
6. Tiekėjas turi parengti prieinamas ir Pirkėjui tinkamas informavimo apie Sistemos sutrikimus, jų registravimo priemones: Pirkėjo ir Tiekėjo suderintus telefonus, el. pašto adresus. 


7.5 [bookmark: _Toc77678398]lentelė. BENDRIEJI REIKALAVIMAI
	Eil.
Nr.
	Reikalavimai

	7.5.1.
	Tiekėjas turi užtikrinti, kad sistema pilnai veikia su mobiliąja programėle ir palaiko duomenų perdavimą iš suderinamos nešiojamos Įrangos;

	7.5.2.
	Sistemoje vartotojas turi galėti pasirinkti reikšmes iš baigtinio klasifikatorių sąrašo;

	7.5.3.
	Sistemoje turi būti pateikiama kontekstinė pagalba prie laukų, kuriuose reikalingas sąvokų paaiškinimas ar kita pagalbinė informacija;

	7.5.4.
	Sąrašinėse formose turi būti nurodoma įrašo sukūrimo ar atnaujinimo data ir atsakingo asmens duomenys;

	7.5.5.
	Vartotojai turi būti informuojami apie įvykius informaciniais pranešimais ar el. paštu;

	7.5.6.
	Sistemoje turi veikti paieška sąrašinėse formose, su galimybe siūlyti galimus rezultatus vedant raktažodį;

	7.5.7
	Sistemoje turi būti galimybė eksportuoti duomenis į PDF formatą;

	7.5.8. 
	Sistema turi būti sertifikuota CE MDR kaip I klasės medicinos priemonė.

	7.5.9. 
	Sistema turi leisti vartotojui pasirinkti lietuvių arba anglų kalbą, kuria bus pateikiama informacija;

	7.5.10. 
	Sistema turi autentifikuoti vartotoją pagal paskyros duomenis ir suteikti prieigą prie funkcionalumų pagal vartotojo rolę;

	7.5.11. 
	Sistemoje turi būti užtikrintas vartotojų autentifikavimas, duomenų rinkimas, tvarkymas, saugojimas ir archyvavimas;



7.6 lentelė. REIKALAVIMAI VARTOTOJAMS IR JŲ GRUPĖMS
	Eil. Nr.
	Reikalavimai

	7.6.1.
	Sistemoje turi būti galimybė sistemos naudotojams priskirti vartotojų roles bei vartotojų rolėms priskirti teises. 


7.7 lentelė. REIKALAVIMAI ARCHITEKTŪRAI IR FUNKCINIAMS KOMPONENTAMS
	Eil. Nr.
	Reikalavimai

	7.7.1.
	Architektūrinis sprendimas turi užtikrinti EAIS aukštą 95% prieinamumą, kuris gali būti įgyvendintas operacinių sistemų funkcionalumu, techninės įrangos galimybėmis ar kitos programinės įrangos pagalba. Aukštas prieinamumas turi būti įgyvendinamas internetinės programos, mobiliosios programėlės, integracijų ir duomenų lygiuose;

	7.7.2.
	Pacientui skirta mobili programėlė turi būti suderinta su ne žemesnės kaip 10.0 Android versijos ir ne žemesnės kaip 14.0 iOS versijos;

	7.7.3.
	Sistemoje turi būti integracija su duomenų analitikos algoritmais skirtais analizuoti sveikatos rodiklius, teikti periodines duomenų analizės ataskaitas;

	7.7.4.
	Įdiegti priemones, užtikrinančias žurnalinių įrašų surinkimą iš visų Sistemos kuriamų komponentų;

	7.7..5.
	Sistemoje duomenys turi būti saugomi MS SQL, PostgreSQL ar lygiavertėje  duomenų bazių valdymo Sistemoje;

	7.7.6.
	Sistemoje turi būti integruotas TLK diagnozių kodų klasifikatorius. TLK kodų klasifikatoriai turi būti peržiūrimi ir atnaujinami vieną kartą per ketvirtį;

	7.7.7.
	Duomenų mainai turi būti vykdomi saugiais, šifruotais duomenų perdavimo kanalais (HTTPS, TLS, kt..) naudojant tinklines sąsajas (WS) ar lygiavertes technologijas ir protokolus. Esant objektyvioms priežastims, galimos išimtys, tačiau jos turi būti suderintos su pirkėju (technologijos, protokolai). 


7.8 lentelė.  REIKALAVIMAI DUOMENŲ PERDAVIMUI IR JO POSISTEMĖMS
	Eil.
Nr.
	Reikalavimai

	7.8.1.
	Sistemoje turi būti įdiegta REST tipo programavimo sąsaja, kuri leistų perduoti duomenis šifruotais duomenų perdavimo kanalais (HTTPS, TLS, kt.) tarp internetinės programos ir paciento mobilios programėlės;

	7.8.2.
	Sistemoje turi būti įdiegta REST tipo programavimo sąsaja, kuri leistų perduoti duomenis tarp Paciento sveikatos duomenų saugojimo posistemės ir internetinės programos, pateikiant paciento sveikatos stebėsenos rezultatus;

	7.8.3.
	Sistemoje turi būti įdiegtas automatinis užduočių formavimo, pranešimų formavimo, įspėjimų formavimo ir pateikimo į internetinę programą/mobilią programėlę servisas;

	7.8.4.
	Sistemoje turi būti įdiegtas klaidų ir trikdžių saugojimo servisas, kuriame būtų kaupiama informacija apie integracijų, el. pranešimų, sisteminių trikdžių bei vartotojų jungimosi prie sistemos klaidas, skirtas Sistemos veiklos stebėsenai ir analizei (pvz.: Grafana ar analogiškas įrankis);

	7.8.5.
	Sistemoje turi būti įdiegta integracinė sąsaja naudojantis įrangos kūrimo rinkiniu (angl. SDK) automatiniam duomenų gavimui iš medicininio kraujospūdžio matuoklio;

	7.8.6.
	Sistemoje turi būti įdiegta integracinė sąsaja naudojantis įrangos kūrimo rinkinio (angl. SDK) arba programinės įrangos sąsajos integracija automatiniam duomenų gavimui iš išmaniosios apyrankės (fizinio pajėgumo matuoklio), matuojančios širdies ritmo, aktyvumo ir miego duomenis;

	7.8.7.
	Sistemoje turi būti įdiegta integracinė sąsaja naudojantis įrangos kūrimo rinkiniu (angl. SDK) automatiniam duomenų gavimui iš pulsoksimetro;

	7.8.8.
	Sistemoje turi būti įdiegta integracinė sąsaja naudojantis įrangos kūrimo rinkiniu (angl. SDK) automatiniam duomenų gavimui iš gliukomačio;

	7.8.9.
	Sistemoje turi būti galimybė saugoti duomenis iš pacientui prijungtos nešiojamos Įrangos;

	7.8.10.
	Sistemoje turi būti galimybė saugoti duomenis paciento įvestus per mobiliąją programėlę;

	7.8.11.
	Sistemoje turi būti galimybė saugoti duomenis įvestus vartotojų per internetinę programą;

	7.8.12.
	Sistemoje turi būti galimybė saugoti pacientų sutikimus dėl duomenų apsaugos reikalavimų;

	7.8.13.
	Sistemoje turi būti galimybė saugoti algoritmų rezultatus ataskaitų formavimui ir pateikimui per internetinę programą ar mobilią programėlę.


7.9 lentelė.  REIKALAVIMAI ANALITIKOS SERVISUI IR JO KOMPONENTAMS
	Eil.
Nr.
	Reikalavimai

	7.9.1.
	Sistema turi automatiškai apdoroti iš nešiojamos Įrangos gautus sveikatos rodiklius, pacientų įvestus per mobilią programėlę rodiklius;

	7.9.2.
	Sistema turi automatiškai siųsti pranešimus sveikatos priežiūros specialistui, kai pasiektos kritinės paciento sveikatos rodiklių ribos;

	7.9.3.
	Sistemoje turi būti galimybė konfigūruoti sveikatos rodiklių ribas, pagal kurias turės būti vertinama paciento sveikatos būklė;

	7.9.4.
	Sistemoje turi būti galimybė automatiškai informuoti sveikatos priežiūros specialistą apie paciento sveikatos pokyčius pagal stebimus paciento sveikatos rodiklius;

	7.9.5.
	Sistemoje turi būti automatiškai vykdoma paciento veiklos stebėsena, ir esant veiklos nevykdymui turi būti automatiškai formuojami įspėjamieji pranešimai pacientui bei susijusiam medicinos personalui apie veiklos nevykdymą (periodiškai, pagal nustatytus laiko intervalus);

	7.9.6.
	Sistemoje turi būti automatiškai vykdoma paciento duomenų stebėsena, ir negaunant duomenų iš nešiojamos Įrangos ar neįvedant pacientui per mobiliąją programėlę, turi būti automatiškai formuojami įspėjamieji pranešimai pacientui bei susijusiam medicinos personalui. Pranešimai turi būti siunčiami, jeigu parą laiko nebuvo gauti duomenys.

	7.9.7.
	Paciento vertinimui ir stebėsenai turi būti naudojami duomenys gauti iš nešiojamos Įrangos ar įvestų paciento per mobilią programėlę;

	7.9.8.
	Sistema turi palaikyti ne mažiau 33  vienu metu veikiančias pacientų paskyras.

